CELEX: 32013D0429
Language: mt
Date: 2013-08-09 00:00:00
Title: 2013/429/UE: Deċiżjoni ta’ Implimentazzjoni tal-Kummissjoni tad- 9 ta’ Awwissu 2013 li temenda d-Deċiżjoni 2007/453/KE fir-rigward tal-istatus tal-BSE tal-Kosta Rika, l-Iżrael, l-Italja, il-Ġappun, il-Pajjiżi l-Baxxi, is-Slovenja u l-Istati Uniti (notifikata bid-dokument C(2013) 5160)  Test b’relevanza għaż-ŻEE

13.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 217/37
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-9 ta’ Awwissu 2013
   li temenda d-Deċiżjoni 2007/453/KE fir-rigward tal-istatus tal-BSE tal-Kosta Rika, l-Iżrael, l-Italja, il-Ġappun, il-Pajjiżi l-Baxxi, is-Slovenja u l-Istati Uniti
   (notifikata bid-dokument C(2013) 5160)
   (Test b’relevanza għaż-ŻEE)
   (2013/429/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (1), u b’mod partikolari t-tielet subparagrafu tal-Artikolu 5(2) tiegħu,
   Billi:
   
               (1)
            
            
               Ir-Regolament (KE) Nru 999/2001 jistipula li Stati Membri, pajjiżi terzi jew reġjuni tagħhom (‘pajjiżi jew reġjuni’) għandhom ikunu kklassifikati skont l-istatus tagħhom tal-Enċifalopatija Sponġiformi Bovina (BSE) f’waħda minn tliet kategoriji: riskju ta’ BSE negliġibbli, riskju ta’ BSE kkontrollat u riskju ta’ BSE mhux stabbilit.
            
         
               (2)
            
            
               L-Anness għad-Deċiżjoni tal-Kummissjoni 2007/453/KE (2) jelenka l-pajjiżi jew ir-reġjuni skont l-istat tagħhom tal-BSE.
            
         
               (3)
            
            
               L-Organizzazzjoni Dinjija għas-Saħħa tal-Annimali (OIE) għandha rwol ewlieni fil-kategorizzazzjoni ta’ pajjiżi jew reġjuni skont ir-riskju tagħhom tal-BSE. Il-lista fl-Anness tad-Deċiżjoni 2007/453/KE tikkunsidra r-Riżoluzzjoni Nru 16 - Ir-Rikonoxximent tal-Istatus tal-Enċefalopatija Sponġiformi Bovina tal-Membri - adottata mill-OIE f’Mejju 2012.
            
         
               (4)
            
            
               F’Mejju 2013, l-OIE adottat ir-Riżoluzzjoni Nru 20 - Ir-Rikonoxximent tal-Istatus ta’ Riskju tal-Enċefalopatija Sponġiformi Bovina tal-Pajjiżi Membri. Dik ir-Riżoluzzjoni rrikonoxxiet il-Ġappun, l-Iżrael, l-Italja, il-Pajjiżi l-Baxxi, is-Slovenja u l-Istati Uniti bħala pajjiżi li għandhom riskju negliġibbli ta’ BSE u l-Kosta Rika bħala pajjiż li għandu riskju kkontrollat ta’ BSE. Il-lista fl-Anness tad-Deċiżjoni 2007/453/KE għandha għaldaqstant tiġi emendata biex issir konformi ma’ dik ir-Riżoluzzjoni fir-rigward ta’ dawn il-pajjiżi terzi.
            
         
               (5)
            
            
               Għalhekk, id-Deċiżjoni 2007/453/KE għandha tiġi emendata kif xieraq.
            
         
               (6)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2007/453/KE jinbidel bit-test fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta’ Awwissu 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 147, 31.5.2001, p. 1.
   
      (2)  ĠU L 172, 30.6.2007, p. 84.
   
      ANNESS
      
         
            “ANNESS
            
               LISTA TA’ PAJJIŻI JEW REĠJUNI
            
            A.   Pajjiżi jew reġjuni b’riskju negliġibbli ta’ BSE
            
            
               L-Istati Membri
            
            
                        —
                     
                     
                        Il-Belġju
                     
                  
                        —
                     
                     
                        Id-Danimarka
                     
                  
                        —
                     
                     
                        L-Italja
                     
                  
                        —
                     
                     
                        Il-Pajjiżi l-Baxxi
                     
                  
                        —
                     
                     
                        L-Awstrija
                     
                  
                        —
                     
                     
                        Is-Slovenja
                     
                  
                        —
                     
                     
                        Il-Finlandja
                     
                  
                        —
                     
                     
                        L-Isvezja
                     
                  
               Il-pajjiżi tal-Assoċjazzjoni Ewropea tal-Kummerċ Ħieles
            
            
                        —
                     
                     
                        L-Islanda
                     
                  
                        —
                     
                     
                        In-Norvegja
                     
                  
               Il-pajjiżi terzi
            
            
                        —
                     
                     
                        L-Arġentina
                     
                  
                        —
                     
                     
                        L-Awstralja
                     
                  
                        —
                     
                     
                        Il-Brażil
                     
                  
                        —
                     
                     
                        Iċ-Ċilì
                     
                  
                        —
                     
                     
                        Il-Kolombja
                     
                  
                        —
                     
                     
                        L-Indja
                     
                  
                        —
                     
                     
                        Iżrael
                     
                  
                        —
                     
                     
                        Il-Ġappun
                     
                  
                        —
                     
                     
                        In-New Zealand
                     
                  
                        —
                     
                     
                        Il-Panama
                     
                  
                        —
                     
                     
                        Il-Paragwaj
                     
                  
                        —
                     
                     
                        Il-Perù
                     
                  
                        —
                     
                     
                        Singapor
                     
                  
                        —
                     
                     
                        L-Istati Uniti
                     
                  
                        —
                     
                     
                        L-Urugwaj
                     
                  B.   Pajjiżi jew reġjuni b’riskju kkontrollat ta’ BSE
            
            
               L-Istati Membri
            
            
                        —
                     
                     
                        il-Bulgarija, ir-Repubblika Ċeka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, il-Pajjiżi l-Baxxi, il-Polonja, il-Portugall, ir-Rumanija, is-Slovenja, is-Slovakkja u r-Renju Unit.
                     
                  
               Il-pajjiżi tal-Assoċjazzjoni Ewropea tal-Kummerċ Ħieles
            
            
                        —
                     
                     
                        Il-Liechtenstein
                     
                  
                        —
                     
                     
                        L-Isvizzera
                     
                  
               Il-pajjiżi terzi
            
            
                        —
                     
                     
                        Il-Kanada
                     
                  
                        —
                     
                     
                        Il-Kosta Rika
                     
                  
                        —
                     
                     
                        Il-Messiku
                     
                  
                        —
                     
                     
                        In-Nikaragwa
                     
                  
                        —
                     
                     
                        Il-Korea t’Isfel
                     
                  
                        —
                     
                     
                        It-Tajwan
                     
                  C.   Pajjiżi jew reġjuni b’riskju mhux determinat ta’ BSE
            
            
                        —
                     
                     
                        Pajjiżi jew reġjuni li mhumiex elenkati fil-punti A jew B.”